Csodakunyhó (sorozat)
A Csodakunyhó (Magic Tree House) Mary Pope Osborne könyvsorozata. A főként 7-12 éveseknek szóló sorozat nagy sikerre tett szert. A sorozatnak Amerikában 32 kötete jelent meg az eredeti Csodakunyhó sorozatban és további 27 a Csodakunyhó Merlin-küldetés sorozatában. Magyarországon eddig 24 könyv jelent meg az Animus kiadó gondozásában: 20 az eredeti sorozatból és 4 a Merlin-küldetésből.

A sorozat egy testvérpárról, Jack-ről és Annie-ről szól, akik Morgan Le Fay (a cameloti könyvtáros) fakunyhójával utaznak az időben, vagy akár a mondavilágban. Az első négy kötetben csak úgy utaznak össze-vissza, de az ötödik kötettől már küldetéseket kapnak.

A sorozat kötetei

A varázslat működése 
A csodakunyhót csak az veheti észre, aki hisz a varázslatban. A kunyhó tele van könyvekkel, és ha utazni szeretnénk, csak rá kell mutatni egy képre, és azt mondani: "Bárcsak ott lehetnék"

Szereplők 
Jack: Nyolcéves fiú, aki eléggé aggodalmas és realista. Általában nem megy bele húga őrültségeibe, de végül ő is bekerül a kalandba. Szeret jegyzetelni.

Annie: Hétéves kislány, Jack húga aki mindent elhisz, és optimista. Mindig fejest ugrik a kalandba.                                                                                                                   

Morgan Le Fay: Idős boszorkány-könyvtárosnő, Artúr király testvére. Az övé a csodakunyhó, először a Kalózok hajóján című részben szerepelt.

Jack és Annie szülei: Semmit nem tudnak a kunyhóról.                                                                                                                                                                                            

Teddy:  Fiatal fiú, aki elvarázsolt kutyaként szerepel a Titanic fedélzetén-től, de kiléte csak a kengurus részben derül ki. A Kísértetjárásnak is egyik főszereplője.                                                                                                                               

Merlin: Varázsló. Az utolsó négy könyvben ő küldi el a gyerekeket kalandokra.

Rajtuk kívül még vagy egy tucat szereplő jelent meg csupán egyszer a sorozatban.

Magyarul 
Mary Pope Osborne: Csodakunyhó; Animus, Bp., 2009–2016
Dinoszauruszok földjén; ford. Tényi Zsuzsanna; 2009
Lovagok között; ford. Tényi Zsuzsanna; 2009
Múmiák nyomában; ford. Tényi Zsuzsanna; 2010
Kalózok hajóján; ford. Tényi Zsuzsanna; 2010
Nindzsák éjszakája; ford. Moldova Júlia; 2010
Őserdő mélyén; ford. Moldova Júlia; 2010
A kardfogú tigris birodalma; ford. Moldova Júlia; 2010
Kaland a Holdon; ford. Moldova Júlia; 2010
Delfinek hátán; ford. Dobosi Beáta; 2011
Vadnyugati kalandok; ford. Dobosi Beáta; 2011
Oroszlánlesen; ford. Dobosi Beáta; 2011
Jegesmedvék között; ford. Dobosi Beáta; 2011
Vakáció a vulkánnál; ford. Dobosi Beáta; 2012
A Sárkánykirály udvarában; ford. Dobosi Beáta; 2012
Jönnek a vikingek!; ford. Dobosi Beáta; 2012
Irány az olimpia!; ford. Dobosi Beáta; 2016, 2012
A Titanic fedélzetén; ford. Dobosi Beáta; 2013
Indiánok táborában; ford. Dobosi Beáta; 2013
Tigriscsapda; ford. Dobosi Beáta; 2013
Kenguruk földjén; ford. Dobosi Beáta; 2013
Karácsony Camelotban; ford. Dobosi Beáta; 2016
Kísértetjárás; ford. Dobosi Beáta; 2016
Kígyó és kard; ford. Dobosi Beáta; 2016
A Jégvarázsló kastélyában; ford. Dobosi Beáta; 2016

Források 
Mary Pope Osborne: Csodakunyhó-sorozat

Könyvsorozatok